b'\n_START_ARTICLE_\nDaugavpilsi lennujaam\n_START_SECTION_\nAjalugu\n_START_PARAGRAPH_\nDaugavpilsi \xc3\xbcmbruskonnas oli enne Teise maailmas\xc3\xb5ja algust s\xc3\xb5jav\xc3\xa4elennuv\xc3\xa4li. P\xc3\xa4rast s\xc3\xb5da rajati lennuv\xc3\xa4ebaas Locikisse, seal paiknes 372. lennuv\xc3\xa4epolk. Seal paiknesid lennukid MiG-15, MiG-19, MiG-23 ja MiG-27, samuti ka Jak 25 ja Jak-28P. Sealsel lennuv\xc3\xa4ljal maandusid ka suured transpordilennukid An-22 ja Il-76. S\xc3\xb5jav\xc3\xa4ebaas asus seal aastani 1994. P\xc3\xa4rast seda demonteeriti osaliselt peamine 2500 meetri pikkune lennurada, nii et see pole t\xc3\xa4nap\xc3\xa4eval enam kasutatav. L\xc3\xbchikest aega p\xc3\xa4rast tsiviilkasutusse andmist kasutati lennujaama reisideks Liep\xc4\x81jasse, Kopenhaagenisse ja Riiga._NEWLINE_Aastal 2005 rajas Daugavpilsi linnavolikogu sihtasutuse SIA Daugavpils Lidosta, mis ostis \xc3\xa4ra lennujaama maad ja asus seda arendama. Seoses majanduskriisiga l\xc3\xb5ppesid aga finantseeringud ja lennujaam j\xc3\xa4i reaalselt avamata. Aastast 2013 on lennujaama edasist arendamist finantseeritud aktsiate m\xc3\xbc\xc3\xbcgiga. 2016. aasta seisuga lennujaamast regulaarseid reisilende ei toimu.'